**Na osnovu članka 40. i 41. Zakona o ustanovama (Narodne novine br. 76/93, 29/97, 47/99 i 35/08), članka 153. Zakona o socijalnoj skrbi (Narodne novine br. 157/13, 152/14,99/15,52/16,16/17 i 130/17, u daljnjem tekstu: Zakon), te članka 33. Statuta Dnevnog centra za rehabilitaciju Slava Raškaj, Rijeka, Upravno vijeće Dnevnog centra za rehabilitaciju Slava Raškaj, Rijeka, temeljem Odluke donijete na sjednici od  06.03.2019. raspisuje**

**N A T J E Č A J  
za izbor  i imenovanje ravnatelja/ice**

**Dnevnog centra za rehabilitaciju Slava Raškaj**

Za ravnatelja/icu može biti imenovana osoba koja zadovoljava slijedeće uvjete:

- hrvatsko državljanstvo  
- završen preddiplomski i diplomski sveučilišni studij ili integrirani preddiplomski i diplomski sveučilišni studij socijalnog rada, socijalne politike, prava, psihologije, sociologije, socijalne pedagogije, edukacijske rehabilitacije, logopedije, pedagogije, medicinskih, humanističkih ili drugih društvenih znanosti,  
  
- najmanje pet godine radnog staža u propisanom akademskom zvanju i akademskom stupnju, od toga najmanje tri godine u djelatnosti socijalne skrbi, ili u drugoj društvenoj djelatnosti u propisanom akademskom zvanju i akademskom stupnju

- da ne postoji zapreka iz članka 213. stavka 1. Zakona

- iznimno, ako se na javni natječaj nije javio ni jedan kandidat koji  ispunjava uvjete iz članka 154. stavka 1. podstavka 1. Zakona, za ravnatelja može biti imenovana osoba koja ima završen odgovarajući preddiplomski studij socijalnog rada, socijalne politike, prava, psihologije, sociologije, socijalne pedagogije, edukacijske rehabilitacije, logopedije, pedagogije, medicinskih, humanističkih ili drugih društvenih znanosti i ispunjava ostale uvjete iz natječaja.

Na natječaj se mogu javiti osobe oba spola.  
Ravnatelja/icu imenuje Upravno vijeće Dnevnog centra za rehabilitaciju Slava Raškaj, Rijeka, na mandat od četiri (4) godine, uz prethodnu suglasnost ministra nadležnog za poslove socijalne skrbi, a ista osoba može biti ponovo imenovana za ravnatelja/icu.

Upravno vijeće Dnevnog centra za rehabilitaciju Slava Raškaj, Rijeka, će s izabranim kandidatom za radno mjesto ravnatelja/ice, nakon donošenja odluke o imenovanju, sklopiti Ugovor o radu na određeno puno radno vrijeme od četiri godine.

Uz pismenu prijavu kandidati su dužni priložiti izvornike ili ovjerene preslike:  
- diplomu o stečenoj stručnoj spremi,  
- elektronički zapis Hrvatskog zavoda za mirovinsko osiguranje o radnom stažu,   
- dokaz o hrvatskom državljanstvu,  
- uvjerenje o nekažnjavanju i da protiv kandidata nije pokrenut kazneni postupak, ne starije od mjesec dana,  
- životopis.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/2017), članku 48.f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13 i 152/14) dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužne su priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843 ili https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf.

Prijave s potrebnom dokumentacijom o ispunjavanju uvjeta iz natječaja se podnose Dnevnom centru za rehabilitaciju Slava Raškaj, Rijeka, Mire Radune Ban 14, s naznakom: Upravno vijeće - „Natječaj za ravnatelja/icu - ne otvaraj“ u roku od 8 dana  od dana objave ovog natječaja u Narodnim novinama.  
  
Nepotpune i nepravovremene prijave se neće razmatrati.  
  
Kandidati će biti pismeno obaviješteni o izboru u roku od 45 dana od isteka roka za podnošenje prijava.  
  
 Dnevni centar za rehabilitaciju Slava Raškaj, Rijeka